
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1501 

22 Ιουλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μετοχικό Ταμείο Στρατού (Επέκταση Πληρωμής απο¬ 
δοχών - μερισμάτων, στους υπαλλήλους (εν ενερ- 
γεία και συνταξιούχους) και μερισματούχους του 
Μετοχικού Ταμείου Στρατού μέσω Τραπεζών, κα¬ 
θορισμός διαδικασιών πληρωμής και είσπραξης α¬ 
ποδοχών - μερισμάτων, χωρίς υπογραφή των δικαι¬ 
ούχων) . 1 

Καθορισμός κατ’ έτος και μήνα του αριθμού ημερών 
μετακίνησης έκτος έδρας στο εσωτερικό του Γενι¬ 
κού Γραμματέα, των μελών των Γραφείων του Υ¬ 
πουργού και του Γ ενικού Γ ραμματέα και των υπαλ¬ 
λήλων του Υπουργείου Αιγαίου, για εκτέλεση υπη¬ 
ρεσίας . 2 

Έγκριση νυκτερινής εργασίας εργασίμων ημερών και 
νυκτερινής και ημερήσιας εργασίας Κυριακών και 
εξαιρέσιμων ημερών, προς συμπλήρωση του υπο¬ 


χρεωτικού ωραρίου, σε φύλακες του Οργανισμού 
Διαχειρίσεως Δημοσίου Υλικού. 3 

Τροποποίηση Κανονισμού Εσωτερικής Υπηρεσίας του 
Πρωτοδικείου Τρίπολης. 4 

Τροποποίηση της απόφασης διορισμού του Καλλιτε¬ 
χνικού Διευθυντή της Ε.Λ.Σ. 5 

Σύσταση - Συγκρότηση πρωτοβάθμιου Υπηρεσιακού 
Συμβουλίου της «Οργανισμός Λιμένος Πειραιώς 
Α.Ε, (Ο.Λ.Π. Α.Ε.)». 6 

Σύσταση - Συγκρότηση πρωτοβάθμιου Υπηρεσιακού 
Συμβουλίου της «Οργανισμός Λιμένος Θεσσαλονί¬ 
κης Α.Ε. (Ο.Λ.Θ. Α.Ε.)». 7 

Σύσταση ενιαίας επιχείρησης ύδρευσης - αποχέτευ¬ 
σης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ-ΑΠΟΧΕΤΕΥΣΗΣ ΚΗΡΕΩΣτου ΝΟΜΟΥ 
ΕΥΒΟΙΑΣ». 8 


ΑΠΟΦΑΣΕΙΣ 

Αριθ. 2/46654/0050 ( 1 ) 

Μετοχικό Ταμείο Στρατού (Επέκταση Πληρωμής αποδο¬ 
χών - μερισμάτων, στους υπαλλήλους (εν ενεργεία και 
συνταξιούχους) και μερισματούχους του Μετοχικού 
Ταμείου Στρατού μέσω Τραπεζών, καθορισμός διαδι¬ 
κασιών πληρωμής και είσπραξης αποδοχών - μερισμά¬ 
των, χωρίς υπογραφή των δικαιούχων). 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

1. Αφού λάβαμε υπόψη τις διατάξεις : 
α) Του άρθρου 1 παρ.5 του Ν.2303/95 "Περί πληρωμής 
αποδοχών δημοσίων υπαλλήλων μέσω τραπεζικού συ¬ 
στήματος και άλλες διατάξεις" (ΦΕΚ Α' 80). 

β. Της με αριθμ. 2027709/12522/0022/30.4.98 απόφα¬ 
σης του Υπουργού Οικονομικών "Επέκταση της αριθ. 
2041609/101/0022/5.6.97 απόφασης του Υπουργού Οικο¬ 
νομικών της διαδικασίας τρόπου πληρωμής αποδοχών 
υπαλλήλων Υπουργείου Οικονομικών κλπ και στα λοιπά 
Υπουργεία, ΝΠΔΔ και λοιπούς φορείς του Δημοσίου". 

γ. Του ΝΔ 496/1974 "Περί Λογιστικού των ΝΠΔΔ", όπως 
τροποποιήθηκε και συμπληρώθηκε δια των Ν. 369/74 και 
Ν. 578/77. 

δ. Της αριθ. 29261/7 Οκτ. 96 Κοινής Απόφασης Πρωθυ¬ 
πουργού και Υπουργού Εθνικής Αμυνας για "Ανάθεση αρ¬ 
μοδιοτήτων στον Υφυπουργό Εθνικής Αμυνας" (ΦΕΚ Β’ 
933). 

ε. Της αριθμ. 1107147/00674 Οκτ. 96 Κοινής Απόφασης 
Πρωθυπουργού και Υπουργού Οικονομικών "Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών" (ΦΕΚ Β' 922). 

στ. Της αριθ.2020401/2513/28.3.97 απόφασης του Υφυ¬ 
πουργού Οικονομικών στο Γ.Λ.Κ. "Περί καθορισμού των 
τραπεζών και πιστωτικών ιδρυμάτων, που συμμετέχουν 
στο νέο σύστημα πληρωμής των αποδοχών των υπαλλή¬ 
λων του Υπουργείου Οικονομικών" 
ζ. Της από 2 Απρ.1997 Σύμβασης του Ελληνικού Δημο¬ 
σίου (Υπουργείο Οικονομικών) με τη "ΔΙΑΤΡΑΠΕΖΙΚΑ 
ΣΥΣΤΗΜΑΤΑ Α.Ε" καιτην'Ενωση Ελληνικών Τραπεζών, ό- 

πως τροποποιήθηκε με την από 30 Δεκεμβρίου 1997 σύμ¬ 
βαση πληρωμής αποδοχών. 

η. Της απόφασης του ΔΣ/ΜΤΣ, κατά τη συνεδρίαση 
της 7/5.4.99 που ενέκρινε την πληρωμή των αποδοχών 
του προσωπικού του Ταμείου (εν ενεργεία και συνταξι¬ 
ούχων) και την καταβολή των μερισμάτων στους δικαι¬ 
ούχους μέσω του Διατραπεζικού συστήματος. 

θ. Το γεγονός ότι από τις διατάξεις αυτής της απόφα¬ 
σης δεν προκαλείται επιπλέον δαπάνη εις βάρος του 
Κρατικού Προϋπολογισμού, πέραν της αμοιβής της 
«ΔΙΑΣΑ.Ε.», αποφασίζουμε: 

2. Εγκρίνουμε την επέκταση του νέου συστήματος πλη¬ 
ρωμής αποδοχών και καταβολής μερισμάτων στο προ¬ 
σωπικό (εν ενεργεία - συνταξιούχοι) και στους μερισμα- 
τούχους του Μετοχικού Ταμείου Στρατού μέσω Τραπε¬ 
ζών με τους όρους και προϋποθέσεις, που αναφέρονται 
στην από 2.4.97 Σύμβαση του Ελληνικού Δημοσίου (Υ¬ 
πουργείο Οικονομικών) με τη "ΔΙΑΤΡΑΠΕΖΙΚΑ ΣΥΣΤΗΜΑ¬ 
ΤΑ Α.Ε." και την Ένωση Ελληνικών Τραπεζών, όπως τρο¬ 
ποποιήθηκε με την από 30.12.97 όμοια. 

3. Καθορίζουμε, όπως οι διαδικασίες υπολογισμού και 
εκκαθάρισης των αποδοχών και μερισμάτων του προσω¬ 
πικού του ΜΤΣ (εν ενεργεία - συνταξιούχοι) και των μερι- 
σματούχων αυτού αντίστοιχα, στο διατραπεζικό σύστημα 
πληρωμών αντιμετωπίζονται, όπως μέχρι σήμερα και 
σύμφωνα με τα προβλεπόμενα για τα Ν.Π.Δ.Δ., οι δε ε¬ 
ντολές πληρωμής προς τη Δ 24/ΓΛΚ εκδίδονται από την 
αρμόδια Υπηρεσία του ΜΤΣ. 

4. Η πίστωση των τραπεζικών λογαριασμών των δικαι¬ 
ούχων και η απόδοση της προμήθειας της "ΔΙΑΣ Α.Ε." γί¬ 
νεται από τη Δ 24/ΓΛΚ, μετά από την πίστωση του λογα¬ 
ριασμού 200/1 της Τράπεζας της Ελλάδος από το ΜΤΣ, ε¬ 
νώ η απόδοση των κρατήσεων υπέρ του Δημοσίου και 
τρίτων γίνεται από την αρμόδια Δνση του ΜΤΣ. 

5. Η τακτοποίηση των απορρίψεων (μη πίστωση λογα¬ 
ριασμών δικαιούχων) διενεργείται με μέριμνα των αρμο¬ 
δίων Διευθύνσεων του ΜΤΣ, με επιστροφή από τη 24η 
Δνση του Γενικού Λογιστηρίου του Κράτους του αναλο- 
γούντος συνολικού καθαρού πληρωτέου ποσού στον α¬ 
ντίστοιχο λογαριασμό του ΜΤΣ, που τηρείται στην Τρά¬ 
πεζα της Ελλάδος. 

6. Η αντιμετώπιση των αρνητικών υπολοίπων των μι¬ 
σθοδοσιών προσωπικού γίνεται κατά ανάλογο τρόπο με 
τα προβλεπόμενα στο άρθρο 11 της απόφασης του Υ¬ 
πουργού Οικονομικών με αριθμό 2041609/ 1011/0022/ 5 
Ιαν. 97, εφόσον υφίσταται σχετική δυνατότητα προς τού¬ 
το. Σε διαφορετική περίπτωση τα παραπάνω θέματα ρυθ¬ 
μίζονται βάσει της ισχύουσας νομοθεσίας. 

7. Η υλοποίηση του νέου συστήματος πληρωμής μέσω 
Τραπεζών των αποδοχών του προσωπικού του Ταμείου 
και της καταβολής των μερισμάτων στους δικαιούχους θα 
γίνει, ως προς τις αποδοχές από 1.7.99 και ως προς τα με¬ 
ρίσματα από 1.1.2000 (Α’ Τρίμηνο 2000). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 9 Ιουνίου 1999 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

Δ. ΑΠΟΣΤΟΛΑΚΗΣ Ν. ΧΡΙΣΤΟΔΟΥΛΑΚΗΣ 


Αριθ. 2/38661/0022 (2) 

Καθορισμός κατ’ έτος και μήνα του αριθμού ημερών με¬ 
τακίνησης εκτός έδρας στο εσωτερικό του Γενικού 
Γραμματέα, των μελών των Γραφείων του Υπουργού 
και του Γενικού Γραμματέα και των υπαλλήλων του 
Υπουργείου Αιγαίου, για εκτέλεση υπηρεσίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις. 

α) Του Ν. 1558/85 "Κυβέρνηση και Κυβερνητικά Οργανα" 
(ΦΕΚ137/Α). 

β) Του άρθρ. 2 του Ν. 2685/92 «Κάλυψη δαπανών μετα- 
κινουμένων υπαλλήλων εντός και εκτός Επικράτειας...." 
(ΦΕΚ35/Α). 

γ) Του Π.Δ. 359/86 «Οργανισμός Υπουργείου Αιγαίου 
(ΦΕΚ 158/τ.Α'). 

δ) Του Π.Δ. 1/86 «Αρμοδιότητες Υπουργείου Αιγαίου» 
(ΦΕΚ Ι/τ.Α'). 

ε) Του Π.Δ. 195/86 «Οργάνωση και λειτουργία Δ/νσης 
ΠΣΕΑΥπ. Αιγαίου (ΦΕΚ 78/τ.Α'). 

2. Το γεγονός ότι το σύνολο των υπηρεσιών του Υπουρ¬ 
γείου Αιγαίου είναι στη Μυτιλήνη και ο χώρος ευθύνης 
του Υπουργείου Αιγαίου παρουσιάζει γεωγραφική ασυνέ¬ 
χεια λόγω της νησιώτικης φύσης του. 

3. Την αριθμ. 1107147/1239/0006Α/4.10.96 κοινή Από¬ 
φαση του Πρωθυπουργού και Υπουργού Οικονομικών, α¬ 
ποφασίζουμε: 

1 .Καθορίζουμετον κατ’ έτος και μήνα αριθμό ημερών κί¬ 
νησης εκτός έδρας στο εσωτερικό για εκτέλεση υπηρε¬ 
σίας του Γενικού Γ ραμματέα, των μελών των Γραφείων 
του Υπουργού Αιγαίου και του Γενικού Γραμματέα Υ¬ 
πουργείου Αιγαίου καθώς και την παραμονή τους εκτός έ¬ 
δρας με δικαίωμα αποζημίωσης ως εξής: 

1.1. Γενικού Γ ραμματέα, σε εκατόν είκοσι (120) ημέρες 
κατ’ έτος, που κατανέμονται στους μήνες ως εξής: Ιανου¬ 
άριο, Φεβρουάριο, Οκτώβριο και Νοέμβριο μέχρι έξι (6) η¬ 
μέρες και τους λοιπούς μήνες μέχρι δώδεκα (12) ημέρες. 

1.2. Μελών των Γραφείων Υπουργού Αιγαίου και του Γενι¬ 
κού Γραμματέα του Υπ,Αιγαίου, σε εκατόν είκοσι (120) ημέ¬ 
ρες κατ’ έτος, που κατανέμονται στους μήνες ως εξής Ια¬ 
νουάριο, Φεβρουάριο, Οκτώβριο και Νοέμβριο μέχρι έξι (6) 
ημέρες και τους λοιπούς μήνες μέχρι δώδεκα (12) ημέρες. 

1.3. Υπαλλήλων κατηγορίας ΠΕ, ΤΕ, ΔΕ3 Τεχνικών και 
τρεις (3) Διοικητικού - Λογισπκού, σε εκατόν είκοσι ημέ¬ 
ρες κατ’ έτος, που κατανέμονται στους μήνες ως εξής: Ια¬ 
νουάριο Φεβρουάριο, Οκτώβριο και Νοέμβριο μέχρι έξι 
(6) ημέρες και τους λοιπούς μήνες μέχρι δώδεκα (12) η¬ 
μέρες. 

1.4. Λοιποί υπάλληλοι, σε ογδόντα (80) ημέρες κατ’ έ¬ 
τος, που κατανέμονται στους μήγες ως εξής: Ιανουάριο 
Φεβρουάριο, Οκτώβριο και Νοέμβριο μέχρι τέσσερις (4) 
ημέρες και τους λοιπούς μήγες μέχρι οκτώ (8) ημέρες. 

2. Εγκρίνουμε τη μετακίνηση των ανωτέρω με τους κα¬ 
τωτέρω περιορισμούς και προϋποθέσεις: 

2.1. Η κίνηση εκτός έδρας πρέπει να πραγματοποιείται 
για σοβαρούς υπηρεσιακούς λόγους, η εκτίμηση της βα¬ 
ρύτητας των οποίων ανήκει κατ’ αποκλειστικότητα στον 
Υπουργό ή στα εξουσιοδοτημένα απ’ αυτόν όργανα, τα ο¬ 
ποία και θα εκδίδουν την εγκριτική απόφαση κίνησης ε¬ 
κτός έδρας. 

2.2. Απαγορεύεται η μετακίνηση εκτός έδρας για εκτέ¬ 
λεση υπηρεσίας και η αντίστοιχη καταβολή της ημερή¬ 
σιας αποζημίωσης στους ανωτέρω, χωρίς προηγούμενη 
απόφαση από τον Υπουργό ή τα εξουσιοδοτημένα γι αυ¬ 
τό όργανα. 

2.3. Τα χρονικά όρια μέσα στα οποία κινούνται οι υπάλ¬ 
ληλοι για να εμφανιστούν ενώπιον Δικαστηρίων, ως μάρ¬ 
τυρες ή ως κατηγορούμενοι, για υποστήριξη των συμφε¬ 
ρόντων του Δημοσίου, δεν υπολογίζονται στα ανώτατα ό¬ 
ρια, όπως καθορίζονται ανωτέρω. Ο χρόνος αυτός θα 
θεωρείται ως εκτός έδρας κατ’ υπέρβαση του επιτρεπο- 
μένου ανωτάτου ορίου και θα καταβάλλονται στους υ¬ 
παλλήλους εκτός των πραγματοποιουμένων δαπανών και 
οι ημερήσιες αποζημιώσεις. 

3. Οι αποφάσεις μετακίνησης εκτός έδρας για εκτέλεση 
υπηρεσίας υπογράφονται: 

3.1. Από τον Υπουργό Αιγαίου όταν πρόκειται για μετα¬ 
κίνηση του Γενικού Γραμματέα και των μελών του Πολιτι¬ 
κού Γραφείου (μετακλητών, Ειδικών Συμβούλων, Ειδικών 
Συνεργατών, αποσπασμένων υπαλλήλων στο Πολιτικό 
Γραφείο). 

3.2. Από το Γ ενικό Γ ραμματέα υπαλλήλων του Γ ραφεί¬ 
ων Γενικού Γραμματέα και Προϊσταμένων των Δ/νσεων 
και Τμημάτων και από τον Προϊστάμενο Δ/νσης Διοικητι- 
κού-Οικονομικού όταν πρόκειται για μετακίνηση των λοι¬ 
πών υπαλλήλων. 

4. Από τις διατάξεις της απόφασης αυτής προκαλείται 
δαιτάνη σε βάρος του Κρατικού Προϋπολογισμού, το ύ¬ 
ψος της οποίας δεν μπορεί επακριβώς να προσδιοριστεί 
για κάθε οικονομικό έτος. 

Οι προκαλούμενες όμως κάθε φορά δαπάνες θα αντι¬ 
μετωπίζονται από τις εκάστοτε διαθέσιμες δαπάνες των 
ΚΑΕ 0711, 0721 και 0732 του Τακπκού Προϋπολογισμού 
του Υπουργείου Αιγαίου (φορέας 27-110). 

5. Η ισχύς της παρούσας απόφασης αρχίζει από 1ης 
Ιουνίου 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΑΙΓΑΙΟΥ 

ΝΙΚ. ΧΡΙΣΤΟΔΟΥΛΑΚΗΣ ΣΤ. ΜΠΕΝΟΣ 

-♦- 

Αριθ. 2/44381/0022 (3) 

Έγκριση νυκτερινής εργασίας εργασίμων ημερών και νυ¬ 
κτερινής και ημερήσιας εργασίας Κυριακών και εξαι¬ 
ρέσιμων ημερών, προς συμπλήρωση του υποχρεωτι¬ 
κού ωραρίου, σε φύλακες του Οργανισμού Διαχειρί- 
σεως Δημοσίου Υλικού. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 18 του Ν.2470/97, όπως 
αντικαταστάθηκε με το άρθρο 15 Ν.2592/98. 

2. Το αριθ. 7759/16.6.99 έγγραφο του Ο.Δ.Δ.Υ., με το ο¬ 
ποίο ζητείται η έγκριση νυκτερινής εργασίας εργασίμων 
ημερών και νυκτερινής και ημερήσιας εργασίας Κυρια¬ 
κών και εξαιρέσιμων ημερών σε δεκαοκτώ φύλακες, για 
τους λόγους που αναφέρονται σ’ αυτό. 

3. Το γεγονός ότι από την απόφαση αυτή προκαλείται 
δαπάνη ύψους 4.295.000 δρχ. σε βάρος του Προϋπολο¬ 


γισμού του Ο.Δ.Δ.Υ. και επί του ΚΑΕ 0263, στον οποίο έ¬ 
χει εγγράφει αντίστοιχη πίστωση σύμφωνα με τις διατά¬ 
ξεις του άρθρου 29 Α του Ν. 1558/85 το οποίο προστέθη¬ 
κε στο νόμο αυτό με το άρθρο 27 του Ν. 2081/92. 

4. Την αριθμ. 1107147/1239/0006 Α/4.10.96 (ΦΕΚ 922/ τ. 
Β/96) απόφαση του Πρωθυπουργού και του Υπουργού 
Οικονομικών "Ανάθεση αρμοδιοτήτων Υπουργού Οικονο¬ 
μικών στους γφυπουργούς Οικονομικών", αποφασίζου¬ 
με: 

1. Εγκρίνουμε την νυκτερινή εργασία εργασίμων ημε¬ 
ρών και τη νυκτερινή και ημερήσια εργασία Κυριακών και 
εξαιρέσιμων ημερών, προς συμπλήρωση της υποχρεωτι¬ 
κής εβδομαδιαίας, για δεκαοκτώ (18) τακτικούς φύλακες 
του Οργανισμού Διαχειρίσεως Δημοσίου Υλικού 
(Ο.Δ.Δ.Υ), για το από 1.7.1999 μέχρι 31.12.1999 χρονικό 
διάστημα, ως εξής: 

α) Νυκτερινή εργασία εργασίμων ημερών 5.000 ώρες 
συνολικά. 

β) Νυκτερινή και ημερήσια εργασία κατά τις Κυριακές 
και εξαιρέσιμες ημέρες 3.750 ώρες συνολικά. 

2. Ο χρόνος παροχής της κατά τα ανωτέρω εργασίας 
και οι υπάλληλοι που θα εργασθούν, θα ορισθούν με από¬ 
φαση του προϊσταμένου της εν λόγω υπηρεσίας. 

3. Η πραγματοποίηση της εν λόγω εργασίας θα βεβαιώ¬ 
νεται από τον προϊστάμενο κάθε υπηρεσίας. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 28 Ιουνίου 1999 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

-Φ- 

Αριθ. 76245 ( 4 ) 

Τροποποίηση Κανονισμού Εσωτερικής Υπηρεσίας του 

Πρωτοδικείου Τρίπολης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α)Του άρθρου 17 του Κώδικα Οργανισμού Δικαστη¬ 
ρίων και κατάστασης Δικαστικών λειτουργών (Κυρ. Ν. 
1756/1988), όπως αντικαταστάθηκε από το άρθρο 5 του 
Ν. 1868/1989 και όπως τελικά η παράγραφος 2 του άρ¬ 
θρου 17 του Ν. 1756/1988 αντικαταστάθηκε εκ νέου με 
την παράγραφο 4 του άρθρου 3 του Ν. 2479/1997. 

β) Του άρθρου 29 Α του Ν. 1558/1985 (Α' 137) όπως 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
(Α' 38). 

2. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού 
Προϋπολογισμού. 

3. Το υπ’ αριθ. Φ. 40/500/28.5.1999 έγγραφο του Πρω¬ 
τοδικείου Τρίπολης, αποφασίζουμε: 

Τη δημοσίευση στην Εφημερίδα της Κυβερνήσεως της 
υπ’ αριθ. 5/1999 απόφασης της Ολομέλειας του Πρωτο¬ 
δικείου Τρίπολης σχετικής με την τροποποίηση του Κανο¬ 
νισμού Εσωτερικής υπηρεσίας του Δικαστηρίου αυτού 
και η οποία έχει ως εξής: 

ΓΙΑ ΤΟΥ ΛΟΓΟΥΣ ΑΥΤΟΥΣ 

Αποφασίζει την τροποποίηση του κανονισμού εσωτερι¬ 
κής υπηρεσίας του Πρωτοδικείου Τρίπολης που καταρτί- 

σθηκε με την υπ’ αριθ. 1/1989 απόφαση του Δικαστηρίου 
τούτου και όπως αυτός εγκρίθηκε με την υπ’ αριθ. 25675/ 
24.4.1989 απόφαση του Υπουργού Δικαιοσύνης ως προς 
τον αριθμό των συνεδριάσεων του Τριμελούς Πλημμελει¬ 
οδικείου Τρίπολης ως εξής: 

Αυξάνει κατά τους μήνες Οκτώβριο, Νοέμβριο 1999 
Ιανουάριο και Φεβρουάριο 2000 κατά μία κατά μήνα τις συ¬ 
νεδριάσεις του Τριμελούς Πλημμελειοδικείου Τριπόλεως. 

Καθορίζει ως επιπλέον ημέρα συνεδριάσεως του Τριμε¬ 
λούς Πλημμελειοδικείου Τρίπολης της τελευταίας Παρα¬ 
σκευής εκάστου μηνός από τους πιο πάνω αναφερόμε- 
νους μήνες προκειμένου κατά την προστιθέμενη αυτή 
δικάσιμο να προσδιορίζονται και εκδικάζονται αποκλει- 
στικώς υποθέσεις που κινδυνεύουν να παραγράφουν ή 
υποθέσεις που έχουν επανειλημμένους αναβληθεί. 

Κρίθηκε, αποφασίσθηκε στην Τρίπολη στις 25 Μαίου 
1999 και εκδόθηκε στις 28 Μαίου 1999. 

Ο Πρόεδρος Οι Δικαστές 

ΓΕΩΡΓΙΟΣ ΚΟΝΤΟΣ ΠΟΤΟΥΛΑ ΦΩΤΟΠΟΥΛΟΥ 
ΧΑΡΙΚΛΕΙΑ ΔΕΛΛΟΠΟΥΛΟΥ 
ΙΩΑΝΝΑ ΣΤΑΤΣΙΑΝΗ 
ΑΛΚΗΣΤΗ ΣΙΑΝΝΟΥ 

Ο Γραμματέας 
ΓΕΩΡΓΙΟΣ ΣΑΜΠΡΑΚΟΣ 
Προϊστάμενος της Δ/νσης της Γραμματείας 
του Πρωτοδικείου 

Η απόφαση αυτή να δημοσιευθεί στην Εφημερία της 
Κυβερνήσεως. 

Αθήνα, 30 Ιουνίου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-«- 

Αριθ, ΥΠΠΟ/ΔΙΟΙΚ/Β/32504 ( 5 ) 

Τροποποίηση της απόφασης διορισμού του Καλλιτεχνι¬ 
κού Διευθυντή της Ε.Λ.Σ. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Τις διατάξεις της παρ. 13 του αρ. 11 του Ν. 2273/94 
«Εθνικό Θέατρο, Κρατικό Θέατρο Β. Ελλάδας και άλλες 
διατάξεις» (ΦΕΚ233/Α/27 12.1994). 

3. Την αριθμ. 55/11.11.1999 Π.Υ.Σ. «Αναστολή διορι¬ 
σμών και προσλήψεων στο Δημόσιο Τομέα» (ΦΕΚ 
252/Α/12.11.1998). 

4. Τηναρ. 107/10.5,1999 πράξη της Επιτροπής του αρ. 

2 παρ. 1 της αρ. 55/98 Π.Υ.Σ. «Έγκριση πλήρωσης μιας (1) 
κενής θέσης Καλλιτεχνικού Διευθυντή με τριετή θητεία 
στηνΕ.Λ.Σ.». 

5. Την αρ. 17730/15.4.99 απόφασή μας «Διορισμός Καλ¬ 
λιτεχνικού Διευθυντή της Ε.Λ.Σ.» (ΦΕΚ375/Β/13.4.99). 

6. Το αρ. 1159/13.5.1999 έγγραφο της Εθνικής Λυρικής 
Σκηνής, αποφασίζουμε: 

Α. Τροποποιούμε την αρ. 17730/15.4.1999 απόφασή 
μας (ΦΕΚ 375/Β/13.4.1999) με την οποία διορίστηκε ο 
Λουκάς Καρύτινος στη θέση του Καλλιτεχνικού Διευθυ- 
ντ ή 'Πζ Εθνικής Λυρικής Σκηνής ως προς το μέρος που α¬ 
φορά στη διάρκεια της θητείας αυτού η οποία ορίζεται 


τριετής (παρ. 13τουαρ. 11 του Ν. 2273/94) και λήγει στις 
13.5.2002. 

Β. Κατά τα λοιπά ισχύει η ανωτέρω αρ. 17730/15.4.1999 
τροποποιούμενη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 
-+- 

Αριθ. 4224.1/3/99 (6) 

Σύσταση - Συγκρότηση πρωτοβάθμιου Υπηρεσιακού Συμ¬ 
βουλίου της «Οργανισμός Λιμένος Πειραιώς Α.Ε. 
(ΟΛΠΑ.Ε.)». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Της παρ. 1 γ του άρθρου 158, των παρ. 3 και 4 του άρ¬ 
θρου 159, των παρ. 2, 4 και 5 του άρθρου 160 της παρ. 2 
του άρθρου 161, του άρθρου 162 και των παρ. 2, 3 και 5 
του άρθρου 163 του Υ.Κ. και των παρ. 9 και 17 του άρθρου 
δεύτερου του Ν. 2683/1999 (Α' 19). 

β) Της παρ. Β4 του άρθρου 40 του Ν. 1884/90 «Διαρ¬ 
ρυθμίσεις στην έμμεση φορολογία και άλλες διατάξεις» 
(Α 81). 

γ) Του άρθρου 27 του Ν. 2081/92 «Ρύθμιση του θεσμού 
των Επιμελητηρίων, τροποποίηση των διατάξεων του Ν. 
1712/87 για τον εκσυγχρονισμό των επαγγελματικών ορ¬ 
γανώσεων των εμπόρων, βιοτεχνών και λοιπών επαγγελ- 
ματιών και άλλες διατάξεις» (Α’ 154) με το οποίο προστέ¬ 
θηκε άρθρο 29Α στο Ν. 1558/85 (Α' 137) όπως τροποποι¬ 
ήθηκε με το άρθρο 1 του Ν. 2469/97 (Α’ 38). 

δ) Του Π.Δ. 362/97 «Διατήρηση της Εποπτείας Νομικών 
Προσώπων Δημοσίου Δικαίου, από το Υπουργείο Εμπορι¬ 
κής Ναυτιλίας (Α'240)». 

ε) Του Ν. 2688/99 «Μετατροπή του Οργανισμού Λιμένος 
Πειραιώς και του Οργανισμού Λιμένος Θεσσαλονίκης σε 
ανώνυμες εταιρείες» (Α' 40). 

2. Το αριθ. ΔΙΔΑΔ/ Φ.35.7/475/ 7731/ 7608/23.6.99 έγ¬ 
γραφο ΥΠΕΣΔΔΑ. 

3. Το γεγονός ότι από τις διατάξεις της απόφασης αυ¬ 
τής δεν προκαλείται επιπλέον δαπάνη σε βάρος του προ¬ 
ϋπολογισμού της «Οργανισμός Λιμένος Πειραιώς Α.Ε.» 
(ΟΛΠ Α.Ε.) ούτε του Κρατικού Προϋπολογισμού γιατί με 
την παρούσα σύσταση δεν μεταβάλλεται ο αριθμός των 
μελών του υφισταμένου κατά την έναρξη ισχύος του Ν. 
2683/1999 Υπηρεσιακού Συμβουλίου, αποφασίζουμε: 

1. Συγκροτούμε πενταμελές πρωτοβάθμιο Υπηρεσιακό 
Συμβούλιο αρμόδιο για όλο το προσωπικό της «Οργανι¬ 
σμός Λιμένος Πειραιώς Α.Ε.» (ΟΛΠ Α.Ε.) ως εξής: 

α) Τρεις (3) μονίμους υπαλλήλους με βαθμό Διευθυντή 
από αυτούς που υπάγονται στην αρμοδιότητα του Υπη¬ 
ρεσιακού Συμβουλίου και υπηρετούν στην έδρα του. 

β) Δύο (2) αιρετούς εκπροσώπους των υπαλλήλων με 
βαθμό τουλάχιστον Α με τους αναπληρωτές τους. 

2. Τα υπό στοιχεία α’ μέλη της προηγούμενης παρα¬ 
γράφου ορίζονται από το Διοικητικό Συμβούλιο. Κατά την 
πρώτη συγκρότηση τα ανωτέρω μέλη ορίζονται σύμφωνα 
με τις διατάξεις της παραγράφου 9 του άρθρου δεύτερου 
του Ν. 2683/1999. 

3. Με την απόφαση του ορισμού των μελών στο πρωτο¬ 
βάθμιο Υπηρεσιακό Συμβούλιο, ορίζεται ως πρόεδρος έ¬ 
να από τα τακτικά μέλη του Υπηρεσιακού Συμβουλίου με 
αναπληρωτή του, επίσης ένα από τα τακτικά μέλη. Ανα¬ 
πληρωτές των δυο άλλων τακτικών μελών ορίζονται μόνι¬ 
μοι υπάλληλοι με βαθμό Διευθυντή από αυτούς που υπά¬ 
γονται στην αρμοδιότητα του Υπηρεσιακού Συμβουλίου 
και υπηρετούν στην έδρα του. Κατά την πρώτη εφαρμογή 
τα ανωτέρω δυο αναπληρωματικά μέλη ορίζονται σύμ¬ 
φωνα με την παρ. 9 του άρθρου δευτέρου του Ν. 
2683/1999. Στην περίπτωση που προεδρεύει ο αναπλη¬ 
ρωτής του προέδρου θα συμμετέχει ως τακτικό μέλος ο 
αναπληρωτής του προεδρεύοντος. 

4. Εισηγητής ορίζεται με απόφαση του Διοικητικού Συμ¬ 
βουλίου της ΟΛΠ Α.Ε. ο προϊστάμενος της Διεύθυνσης 
Προσωπικού με αναπληρωτή του τον προϊστάμενο Τμήμ- 
τος Μονίμου Προσωπικού. 

5. Χρέη γραμματέα στο πρωτοβάμιο Υπηρεσιακό Συμ¬ 
βούλιο εκτελεί υπάλληλος που ορίζεται με τον αναπλη¬ 
ρωτή του από το Διοικητικό Συμβούλιο της ΟΛΠ Α.Ε. 

6. Η θητεία των μελών του πρωτοβάθμιου Υπηρεσιακού 
Συμβουλίου διαρκεί μέχρι την εφαρμογή του Γενικού Κα¬ 
νονισμού Προσωπικού της ΟΛΠ Α.Ε. 

7. Κατά την πρώτη συγκρότηση του πρωτοβάθμιου Υ¬ 
πηρεσιακού Συμβουλίου ως αιρετοί εκπρόσωποι των υ¬ 
παλλήλων ορίζονται οι εκπρόσωποι που αναδείχθηκαν α¬ 
πό τις εκλογές για να αποτελέσουν μέλη του από 1.1.1999 
υφιστάμενου Υπηρεσιακού Συμβουλίου. Όταν το 
Υπηρεσιακό Συμβούλιο κρίνει θέματα προσωπικού με 
σχέση εργασίας ιδιωτικού δικαίου αντί των δυο αιρετών 
εκπροσώπων των μονίμων υπαλλήλων μετέχουν δυο 
αιρετοί εκπρόσωποι του προσωπικού με σύμβαση εργα¬ 
σίας ιδιωτικού δικαίου αορίστου χρόνου. 

8. Έως τη συγκρότηση και λειτουργία του νέου Υπηρε¬ 
σιακού Συμβουλίου εξακολουθεί να λειτουργεί το κατά 
την έναρξη ισχύος του Ν. 2683/1999 υφιστάμενο, με επι¬ 
φύλαξη των διατάξεων της παρ. 15του άρθρου δεύτερου 
τρυ ίδιου Νόμου. 

9. Οι υποθέσεις που εκκρεμούν στο υφιστάμενο Ειδικό 
Υπηρεσιακό Συμβούλιο, πλην των αναφερομένων στην 
παρ. 15 του άρθρου δεύτερου του Ν. 2683/1999, και οι ο¬ 
ποίες δεν θα έχουν κριθεί απ’ αυτό μέχρι τον ορισμό των 
μελών του νέου Υπηρεσιακού Συμβουλίου, κρίνονται από 
το πρωτοβάθμιο Υπηρεσιακό Συμβούλιο που συγκροτεί¬ 
ται με την απόφαση αυτή, χωρίς να απαιτείται νέα παρα¬ 
πομπή των υποθέσεων αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 8 Ιουλίου 1999 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 
-♦- 

Αριθ. 4224.1/4/99 (7) 

Σύσταση - Συγκρότηση πρωτοβάθμιου Υπηρεσιακού Συμ¬ 
βουλίου της «Οργανισμός Λιμένος Θεσσαλονίκης Α.Ε. 
(ΟΛΘ Α.Ε.)». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Της παρ. 1γ του άρθρου 158, των παρ. 3 και 4 του άρ¬ 
θρου 159, των παρ. 2, 4 και 5 του άρθρου 160 της παρ. 2 


του άρθρου 161, του άρθρου 162 και των παρ. 2, 3 και 5 
του άρθρου 163 του Υ. Κ. και των παρ. 9 και 17 του άρθρου 
δεύτερου του Ν. 2683/1999 (Α' 19). 

β) Της παρ. Β4 του άρθρου 40 του Ν. 1884/90 «Διαρ¬ 
ρυθμίσεις στην έμμεση φορολογία και άλλες διατάξεις» 
(Α'81). 

γ) Του άρθρου 27 του Ν. 2081/92 «Ρύθμιση του θεσμού 
των Επιμελητηρίων, τροποποίηση των διατάξεων του Ν. 
1712/87 για τον εκσυγχρονισμό των επαγγελματικών ορ¬ 
γανώσεων των εμπόρων, βιοτεχνών και λοιπών επαγγελ- 
ματιών και άλλες διατάξεις» (Α’ 154) με το οποίο προστέ¬ 
θηκε άρθρο 29Αστο Ν. 1558/85 (Α' 137) όπως τροποποι¬ 
ήθηκε με το άρθρο 1 του Ν. 2469/97 (Α’ 38). 

δ) Του Π.Δ. 362/97 «Διατήρηση της Εποπτείας Νομικών 
Προσώπων Δημοσίου Δικαίου, από το Υπουργείο Εμπορι¬ 
κής Ναυτιλίας (Α' 240)». 

ε) Του Ν. 2688/99 «Μετατροπήτου Οργανισμού Λιμένος 
Πειραιώς και του Οργανισμού Λιμένος Θεσσαλονίκης σε 
ανώνυμες εταιρείες» (Α' 40). 

2. Το αριθ. ΔΙΔΑΔ/ Φ.35.7/475/ 7731/ 7608/23.6.99 έγ¬ 
γραφο ΥΠΕΣΔΔΑ. 

3. Το γεγονός ότι από τις διατάξεις της απόφασης αυ¬ 
τής δεν προκαλείται επιπλέον δαπάνη σε βάρος του προ¬ 
ϋπολογισμού της «Οργανισμός Λιμένος Θεσσαλονίκης 
Α.Ε.» (ΟΛΘ Α.Ε.) ούτε του Κρατικού Προϋπολογισμού 
γιατί με την παρούσα σύσταση δεν μεταβάλλεται ο αριθ¬ 
μός των μελών του υφισταμένου κατά την έναρξη ισχύος 
του Ν. 2683/1999 Υπηρεσιακού Συμβουλίου, αποφασί¬ 
ζουμε: 

1. Συγκροτούμε πενταμελές πρωτοβάθμιο Υπηρεσιακό 
Συμβούλιο αρμόδιο για όλο το προσωπικό της «Οργανι¬ 
σμός Λιμένος Θεσσαλονίκης Α.Ε.» (ΟΛΘ Α.Ε.) ως εξής: 

α) Τρεις (3) μονίμους υπαλλήλους με βαθμό Διευθυντή 
από αυτούς που υπάγονται στην αρμοδιότητα του Υπη¬ 
ρεσιακού Συμβουλίου και υπηρετούν στην έδρα του. 

β) Δύο (2) αιρετούς εκπροσώπους των υπαλλήλων με 
βαθμό τουλάχιστον Α'με τους αναπληρωτές τους. 

2. Τα υπό στοιχεία α’ μέλη της προηγούμενης παρα¬ 
γράφου ορίζονται από το Διοικητικό Συμβούλιο. Κατά την 
πρώτη συγκρότηση τα ανωτέρω μέλη ορίζονται σύμφωνα 
με τις διατάξεις της παραγράφου 9 του άρθρου δεύτερου 
του Ν. 2683/1999. 

3. Με την απόφαση του ορισμού των μελών στο πρωτο¬ 
βάθμιο Υπηρεσιακό Συμβούλιο, ορίζεται ως πρόεδρος έ¬ 
να από τα τακτικά μέλη του Υπηρεσιακού Συμβουλίου με 
αναπληρωτή του, επίσης ένα από τα τακτικά μέλη. Ανα¬ 
πληρωτές των δυο άλλων τακτικών μελών ορίζονται μόνι¬ 
μοι υπάλληλοι με βαθμό Διευθυντή από αυτούς που υπά¬ 
γονται στην αρμοδιότητα του Υπηρεσιακού Συμβουλίου 
και υπηρετούν στην έδρα του. Κατά την πρώτη εφαρμογή 
τα ανωτέρω δυο αναπληρωματικά μέλη ορίζονται σύμ¬ 
φωνα με την παρ. 9 του άρθρου δευτέρου του Ν. 
2683/1999. Στην περίπτωση που προεδρεύει ο αναπλη¬ 
ρωτής του προέδρου θα συμμετέχει ως τακτικό μέλος ο 
αναπληρωτής του προεδρεύοντος. 

4. Εισηγητής ορίζεται με απόφαση του Διοικητικού Συμ¬ 
βουλίου της ΟΛΘ Α.Ε. ο προϊστάμενος της Διεύθυνσης 
Προσωπικού με αναπληρωτή του τον προϊστάμενο Τμήμ- 
τος Διοίκησης Προσωπικού. 

5. Χρέη γραμματέα στο πρωτοβάμιο Υπηρεσιακό Συμ¬ 
βούλιο εκτελεί υπάλληλος που ορίζεται με τον αναπλη¬ 
ρωτή του από το Διοικητικό Συμβούλιο της ΟΛΘ Α.Ε. 

6. Η θητεία των μελώντου πρωτοβάθμιου Υπηρεσιακού 

Συμβουλίου διαρκεί μέχρι την εφαρμογή του Γενικού Κα¬ 
νονισμού Προσωπικού της ΟΛΘ Α.Ε. 

7. Κατά την πρώτη συγκρότηση του πρωτοβάθμιου 
Υπηρεσιακού Συμβουλίου ως αιρετοί εκπρόσωποι των 
υπαλλήλων ορίζονται οι εκπρόσωποι που αναδείχθηκαν 
από τις εκλογές για να αποτελέσουν μέλη του από 
1.1.1999 υφιστάμενου Υπηρεσιακού Συμβουλίου. Όταν 
το Υπηρεσιακό Συμβούλιο κρίνει θέματα προσωπικού με 
σχέση εργασίας ιδιωτικού δικαίου αντί των δυο αιρετών 
εκπροσώπων των μονίμων υπαλλήλων μετέχουν δυο 
αιρετοί εκπρόσωποι του προσωπικού με σύμβαση εργα¬ 
σίας ιδιωτικού δικαίου αορίστου χρόνου. 

8. Έως τη συγκρότηση και λειτουργία του νέου Υπηρε¬ 
σιακού Συμβουλίου εξακολουθεί να λειτουργεί το κατά 
την έναρξη ισχύος του Ν. 2683/1999 υφιστάμενο, με επι¬ 
φύλαξη των διατάξεων της παρ. 15 του άρθρου δεύτερου 
του ίδιου Νόμου. 

9. Οι υποθέσεις που εκκρεμούν στο υφιστάμενο Ειδικό 
Υπηρεσιακό Συμβούλιο, πλην των αναφερομένων στην 
παρ. 15 του άρθρου δεύτερου του Ν. 2683/1999, και οι ο¬ 
ποίες δεν θα έχουν κριθεί απ’ αυτό μέχρι τον ορισμό των 
μελών του νέου Υπηρεσιακού Συμβουλίου, κρίνονται από 
το πρωτοβάθμιο Υπηρεσιακό Συμβούλιο που συγκροτεί¬ 
ται με την απόφαση αυτή, χωρίς να απαιτείται νέα παρα¬ 
πομπή των υποθέσεων αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 8 Ιουλίου 1999 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 

- 4 - 

Αριθ. 6525 (8) 

Σύσταση ενιαίας επιχείρησης ύδρευσης - αποχέτευσης με 

την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - 

ΑΠΟΧΕΤΕΥΣΗΣ ΚΗΡΕΩΣτου ΝΟΜΟΥ ΕΥΒΟΙΑΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 1 παρ.3του Ν. 1069/80 "πε¬ 
ρί κινήτρων δια την ίδρυσιν επιχειρήσεων υδρεύσεως και 
αποχετεύσεως" (ΦΕΚΑ' 191/1980). 

2. Τις διατάξεις του άρθρου 6 παρ. 1 του Ν. 2307/1995 
(ΦΕΚΑ' 113/1995). 

3. Τις διατάξεις του άρθρου 1 παρ. 1 του Ν. 2647/1998 
(ΦΕΚΑ'237/1998). 

4. Την υπ’αριθμό 69/99 απόφαση του Δημοτικού Συμ¬ 
βουλίου Κηρέωςτου Ν. Εύβοιας. 

5. Την αριθ. 2267/24.3.1999 απόφαση του Γεν. Γραμμα¬ 
τέα Περιφέρειας Στ. Ελλάδας για μεταβίβαση δικαιώματος 
υπογραφής "Με εντολή Γ ενικού Γ ραμματέα Περιφέρειας". 

6. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του προϋπολο¬ 
γισμού του Δήμου Κηρέως, το ύψος της οποίας ανέρχε¬ 
ται για το έτος 1999 στο ποσό των 8.000.000 δρχ., για το 
οποίο έχει εγγράφει πίστωση στον κωδικό ΚΑ 75/161.9γ. 
Για τα δε έτη 2000, 2001,2002 και 2003 δαπάνη αντίστοι¬ 
χα ανά έτος 5.000.000 δρχ., 5.000.000., 5.000.000 δρχ. και 
5.000.000, για τις οποίες θα εγγραφούν αντίστοιχες πι¬ 
στώσεις στους αντίστοιχους κωδικούς, αποφασίζουμε: 

Εγκρίνεται η αριθ. 69/99 απόφαση του Δημοτικού Συμ¬ 


βουλίου Κηρέως του Νομού Εύβοιας, η οποία αφορά τη 
σύσταση στον ομώνυμο Δήμο ενιαίας επιχείρησης ύ¬ 
δρευσης - αποχέτευσης που έχει ως εξής: 

1. Συνιστάται στο Δήμο Κηρέως του Νομού Εύβοιας, 
ενιαία επιχείρηση ύδρευσης - αποχέτευσης με την επω¬ 
νυμία "ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕ¬ 
ΤΕΥΣΗΣ ΚΗΡΕΩΣ ΝΟΜΟΥ ΕΥΒΟΙΑΣ" (Άρθρο 1 παρ. 1 Ν. 
1069/1980). 

2. Η Δημοτική Επιχείρηση Ύδρευσης και Αποχέτευσης 
είναι νομικό πρόσωπο ιδιωτικού δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, ε¬ 
κτέλεση, λειτουργία και συντήρηση των έργων της αρμο- 
διότητάς της καθώς και τις πηγές χρηματοδότησής της 
από τις διατάξεις του Ν. 1069/1980 "περί κινήτρων δια την 
ίδρυσιν επιχειρήσεων υδρεύσεως και αποχετεύσεως". 
Για τα λοιπά θέματα εφαρμόζονται διατάξεις του Π.Δ 
410/95 "Δημοτικός και Κοινοτικός Κώδικας" και οι κανόνες 
της ιδιωτικής οικονομίας (άρθρο 1 παρ. 1 Ν. 1069/1980). 

3. Έδρα της επιχείρησης είναι ο Δήμος Κηρέως (άρθρο 
1 παρ. 3 Ν. 1069/1980). 

4. Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Κηρέως (άρθρο 1 παρ. 3 Ν 
1069/1980). 

Εκμετάλλευση 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 
1069/1980 (άρθρο 1 παρ. 3 Ν. 1069/1980). 

Περιουσία 

Στην περιουσία της επιχείρησης ανήκουν τα έργα ύ¬ 
δρευσης και αποχέτευσης της περιοχής αρμοδιότητας της 
επιχείρησης, τα οποία εκτελέσθηκαν ή θα εκτελεσθούν με 
βάση εγκεκριμένες μελέτες, όλοι οι υπόνομοι που υπάρ¬ 
χουν και οι εγκαταστάσεις ύδρευσης και αποχέτευσης α¬ 
καθάρτων και όμβριων υδάτων, όλοι οι υπόνομοι ή ανοικτοί 
αγωγοί που εκβάλλουν άμεσα ή έμμεσα στο δίκτυο, καθώς 
επίσης και οι μονάδες επεξεργασίας πόσιμου ύδατος και υ¬ 
γρών αποβλήτων και κάθε άλλο στοιχείο που θα παραχω- 
ρηθεί από το Δήμο (άρθρο 8 παρ. 1. Ν. 1069/1980). 

Έσοδα 

Έσοδα της επιχείρησης είναι: 

α. Το ειδικό τέλος για την μελέτη, κατασκευή και επέ¬ 
κταση των έργων ύδρευσης και αποχέτευσης, για μία δε¬ 
καετία από 1ης Ιανουάριου του επομένου από τη σύστα¬ 
ση της επιχείρησης έτους που υπολογίζονται σε ποσοστό 
80% επί της αξίας του ύδατος που καταναλίσκεται (άρθρο 
10 παρ. 1 εδ. α' και 11 Ν. 1069/80). 

β. Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 

1 εδ. ια' και 13 Ν. 1069/1980). 

γ. Το Τέλος σύνδεσης με το δίκτυο της αποχέτευσης 
(άρθρο 10 παρ. 1 εδ. γ' Ν. 1069/1980). 

δ. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 εδ. 
δ' και άρθρο 15 Ν. 1069/80). 

ε. Το τέλος σύνδεσης με το δίκτυο της ύδρευσης (άρ¬ 
θρο 10 παρ. 1 εδ. ε'Ν. 1069/1980). 

στ. Το τέλος χρήσεως υπονόμων (άρθρο 10 παρ. 1 εδ. 
στ'Ν. 1069/80). 

ζ. Η αξία ύδατος που καταναλώνεται (άρθρο 10 παρ. 1 
εδ.ζ'Ν. 1069/80). 

η. Η εγγύηση χρήσεως του υδρομετρητή (άρθρο 10 
παρ. 1 εδ. η' Ν. 1069/80). 

θ. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' Ν. 
1069/80). 

ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδ. ι' Ν. 1069/1980). 

ια. Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδ. ιβ' Ν. 1069/1980). 

ιβ. Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδ. ιγ' Ν. 1069/1980). 

ιγ. Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/1980 όπως το 
άρθρο 28 τούτου τροποποιήθηκαν με το άρθρο 6 παρ. 13 
του Ν. 2307/1995). 

Διοίκηση 

1. Η επιχείρηση διοικείται από το διοικητικό συμβούλιο 
που αποτελείται από επτά (7) μέλη τα οποία ορίζονται μα¬ 
ζί με τους αναπληρωτές τους από το Δημοτικό Συμβού¬ 
λιο. Από τα μέλη αυτά: 

α) Τέσσερα (4) είναι αιρετοί εκπρόσωποι του Δήμου Κη- 
ρέως εκ των οποίων το ένα προέρχεται από τη μειοψηφία 
(άρθρο 6 του Ν. 2307/1995). 

β) Δύο (2) είναι δημότες ή κάτοικοι του Δήμου Κηρέως 
που έχουν πείρα ή γνώσεις σχετικές με το αντικείμενο της 
Επιχείρησης. 


γ) Ένα (1) είναι εκπρόσωπος του Συλλόγου Εμπόρων 
Μαντουδίου. 

δ) Ένα (1) είναι εκπρόσωπος των εργαζομένων στην Ε¬ 
πιχείρηση σε περίπτωση που αυτή απασχολεί περισσότε¬ 
ρους από είκοσι (20) εργαζομένους. Στην περίπτωση αυ¬ 
τή μειώνεται κατά έναν ο αριθμός των δημοτών κατοίκων. 

Ο εκπρόσωπος των εργαζομένων και του κοινωνικού 
φορέα προτείνονται από τους οικείους φορείς. 

2. Το Δημοτικό Συμβούλιο ορίζει από τα μέλη του διοι¬ 
κητικού συμβουλίου τον Πρόεδρο και τον Αντιπρόεδρό 
του (άρθρο 3 παρ. 1 του Ν. 1069/1980 και 278 Π.Δ/τος 
410/95). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκα¬ 
τασταθούν τα νέα μέλη (άρθρο 2 της 25027/84 αποφ. Υπ. 
Εσωτερικών ΦΕΚ 244/Β'). 

4. Ο Πρόεδρος του Διοικητικού Συμβουλίου και σε πε¬ 
ρίπτωση απουσίας ή κωλύματος του, ο Αντιπρόεδρος εκ¬ 
προσωπεί την επιχείρηση σε όλες τις σχέσεις της, δικα¬ 
στικές ή εξώδικες (άρθρο 5 παρ. 4 Ν. 1069/1980). 

5. Η διάλυση της επιχείρησης επέρχεται με απόφαση 
του Δημοτικού Συμβουλίου ότανπάψουν να υφίστανται οι 
λόγοι ίδρυσής της. Σε περίπτωση διάλυσης της επιχείρη¬ 
σης όλη η περιουσία της περιέρχεται στο Δήμο. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Χαλκίδα, 29 Ιουνίου 1999 

Με εντολή Γενικού Γραμματέα Περιφέρειας 
Η Διευθύντρια 
ΓΑΡ. ΚΕΛΑΛΗ 

ΕΘΝΙΚΟ ΤΥΠΟΓΡΑΦΕΙΟ 

_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ_ΕΧ 223211 ΥΡΕΤ ΘΠ * ΕΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήίΐρ: νννννν.βΙ.ςΓ 
Θ-ΙΓΊ3Μ: Γΐν35 @ βΐ.ςμ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230841 Βασ. Όλγας 227-Τ.Κ. 54100 (031)423956 

5225 713 ΠΕΙΡΑΙΑΣ 

5249547 Νικήτα 6-8 Τ.Κ. 185 31 4135228 

5239 762 ΠΑΤΡΑ 

5248 141 Κορίνθου 327 - Τ.Κ. 262 23 (061) 6381 100 

5248 188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1. Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 


4135 228 


(061) 6381 100 
(0651) 87215 

(0531) 22 858 
(041) 597449 
(0661) 89 127/89 120 


(081) 396 223 


ΤΙΜΗ ΦΥΛΛΩΝ ’ Μέ ΧΡ ι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ - 


Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 « 

3.500 ■· 

Γ (Διορισμοί, απολύσεις κ.λπ. Δημ. Υπαλλήλων) 

15.000 »■ 

750 ·■ 

Δ" (Απαλλοτριώσεις, πολεοδομία κ.λπ.) 

70.000 .. 

3.500 » 

Αναπτυξιακών Πράξεων (Τ.Α.Π.Σ.) 

30,000 

1.500 ·· 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 >· 

750 ·> 

Παράρτημα (Προκηρύξεις θέσεων ΔΕΠ κ.τλ.) 

5 000 » 

250 ·> 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 >. 

500 ·. 

Ανωτάτου Ειδικού Δικαστηρίου (Α.Ε.Δ.) 

3.000 ■· 

150 ■> 

Προκηρύξεων Α.Σ.Ε.Π. 

10.000 >. 

500 ·· 

Ανωνύμων Εταιρειών & Ε.Π.Ε. 

250.000 >· 

12.500 - 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 ■· 

12.500 ·■ 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τ υπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00" 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 





















